AIŠKINAMASIS RAŠTAS

Dėl Molėtų rajono savivaldybės garbės pilietės vardo suteikimo Malvinai Šokelytei-Valeikienei

1. **Parengto tarybos sprendimo projekto tikslai ir uždaviniai**

Sprendimo tikslas - pagerbti Molėtų rajono savivaldybei nusipelniusį asmenį.

Molėtų rajono savivaldybė 2018-01-10 gavo Molėtų krašto muziejaus siūlymą suteikti Molėtų rajono savivaldybės garbės pilietės vardą ilgametei pedagogei, visuomenės veikėjai, Vyčio kryžiaus ordino kavalierei Malvinai Šokelytei-Valeikienei (1898-1980) už nuopelnus Lietuvos valstybei nepriklausomybės kovose ir jos įtvirtinimo darbuose, lietuvybės puoselėjimą Giedraičiuose, aktyvią patriotinę, pedagoginę, visuomeninę ir humanitarinę veiklą, bei itin svarų indėlį kuriant Molėtų krašto gyventojų kultūrinę, socialinę ir dvasinę gerovę (pridedama).

Molėtų rajono savivaldybės garbės piliečio vardo teikimo nuostatai nustato, kad sprendimas suteikti Molėtų rajono savivaldybės garbės piliečio vardą priimamas Savivaldybės tarybos posėdyje dalyvaujančių Tarybos narių balsų dauguma. Asmenims po mirties skirti apdovanojimai įteikiami artimiausiems giminaičiams.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 str. 2 d. 45 p.

Molėtų rajono savivaldybės garbės piliečio vardo teikimo nuostatai, patvirtinti Molėtų rajono savivaldybės tarybos 2013 metų rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pagerbtas asmuo, nusipelnęs Molėtų rajono savivaldybei.

Neigiamos pasekmės - nenumatoma.

**4. Priemonės sprendimui įgyvendinti**

Įteikti apdovanojimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Reprezentacinės lėšos.

**6. Vykdytojai, įvykdymo terminai**

Meras įteiks apdovanojimą Molėtų rajono savivaldybės garbės pilietės artimiausiems giminaičiams 2018-02-16, Lietuvos valstybės atkūrimo dienos ir valstybės šimtmečio minėjimo renginyje.